DA Den Europæiske Unions Tidende L 318/49

KOMMISSIONENS AFGØRELSE

af 3. december 2010

om fastsættelse af det restbeløb, der skal betales eller tilbagebetales af Estland, Cypern, Letland, Litauen, Malta, Polen og Slovakiet ved afslutningen af programmer inden for rammerne af overgangsprogrammer for udvikling af landdistrikterne, som finansieres af Den Europæiske Udviklings- og Garantifond for Landbruget (EUGFL)

(meddelt under nummer K(2010) 8471)

(Kun den estiske, den græske, den lettiske, den litauiske, den maltesiske, den polske og den slovakiske udgave er autentiske)

(2010/750/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Kommissionens forordning (EF) nr. 27/2004 af 5. januar 2004 om overgangsbestemmelser for gennemførelse af Rådets forordning (EF) nr. 1257/1999 for så vidt angår finansiering gennem EUGFL, Garantisektionen, af foranstaltninger til udvikling af landdistrikterne i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (1), særlig artikel 3, stk. 4,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (2), særlig artikel 32, stk. 3,

under henvisning til Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (3), særlig artikel 47, stk. 3,

efter høring af Komitéen for Landbrugsfondene, og

ud fra følgende betragtninger:

(1) Kommissionens afgørelse 2009/984/EU (4) fastsatte det restbeløb, der skal betales eller tilbagebetales af Tjekkiet, Ungarn og Slovenien ved afslutningen af programmer inden for rammerne af overgangsprogrammer for udvikling af landdistrikterne, som finansieres af EUGFL.

(2) På grundlag af de årsregnskaber, som er forelagt af Estland, Cypern, Letland, Litauen, Malta, Polen og Slovakiet vedrørende udgifter til foranstaltninger til udvikling af landdistrikterne, ledsaget af de nødvendige oplysninger, er regnskaberne for de betalingsorganer, der omhandles i artikel 6, stk. 2, i Rådets forordning (EF) nr. 1290/2005 om finansiering af den fælles landbrugspolitik (5), blevet afsluttet for regnskabsårene 2005 (6), 2006 (7), 2007 (8), 2008 (9) og 2009 (10). De respektive beslutninger om regnskabsafslutning er blevet vedtaget.

(3) Slutdatoen for støtteberettigede udgifter under MIUL-programmerne var blevet fastsat til den 31. december 2008. En forlængelse af denne dato blev indrømmet Estland, Malta og Slovakiet. Udgifter afholdt mellem den 16. oktober 2008 og den 30. juni 2009 blev anmeldt i årsregnskaberne for 2009, hvilket betyder, at ovennævnte beslutninger om regnskabsafslutning afslutter alle udgifterne under disse programmer.

(4) Ifølge artikel 32, stk. 3, i forordning (EF) nr. 1260/1999 må de samlede kumulerede betalinger vedrørende programmet, som foretages inden betalingen af restbeløbet, højst udgøre 95 % af EU's forpligtelse vedrørende programmet.

(5) For de udgifter til udvikling af landdistrikterne, der omfattes af artikel 3, stk. 4, i forordning (EF) nr. 27/2004, beregnes det restbeløb, der skal betales eller tilbagebetales, på grundlag af den seneste beslutning om regnskabsafslutning og supplerende oplysninger fremlagt af Estland, Cypern, Letland, Litauen, Malta, Polen og Slovakiet, jf. nedenstående betragtning 6.

(6) Som følge af afslutningen af overgangsprogrammerne for udvikling af landdistrikterne blev de pågældende medlemsstater anmodet om at fremlægge oplysninger om den udestående gæld vedrørende programmerne. Gældsdataene blev kontrolleret og taget i betragtning af Kommissionen ved beregningen af restbeløbet.

(7) Ifølge artikel 30, stk. 2, i forordning (EF) nr. 1290/2005 foregriber nærværende afgørelse ikke eventuelle senere afgørelser truffet af Kommissionen om udelukkelse fra EU-finansiering af udgifter, der ikke er afholdt efter EU-bestemmelserne —

VEDTAGET DENNE AFGØRELSE:

Artikel 1

De restbeløb, der skal betales eller tilbagebetales af de enkelte medlemsstater i henhold til denne afgørelse i forbindelse med foranstaltningerne til udvikling af landdistrikterne i Estland, Cypern, Letland, Litauen, Malta, Polen og Slovakiet, er anført i bilaget.

Artikel 2

Denne afgørelse fastsætter restbeløbene for de resterende overgangsprogrammer for udvikling af landdistrikterne, som finansieres af Den Europæiske Udviklings- og Garantifond for Landbruget (EUGFL).

Artikel 3

Denne afgørelse er rettet til Republikken Estland, Republikken Cypern, Republikken Letland, Republikken Litauen, Republikken Malta, Republikken Polen og Den Slovakiske Republik.

Udfærdiget i Bruxelles, den 3. december 2010. På Kommissionens vegne Dacian CIOLOŞ Medlem af Kommissionen

(1) EUT L 5 af 9.1.2004, s. 36.

(2) EFT L 161 af 26.6.1999, s. 1.

(3) EFT L 160 af 26.6.1999, s. 80.

(4) EUT L 338 af 19.12.2009, s. 95.

(5) EUT L 209 af 11.8.2005, s. 1.

(6) EUT L 118 af 3.5.2006, s. 20, og EUT L 122 af 11.5.2007, s. 47.

(7) EUT L 122 af 11.5.2007, s. 41, og EUT L 139 af 29.5.2008, s. 54.

(8) EUT L 139 af 29.5.2008, s. 25, EUT L 33 af 3.2.2009, s. 31, og EUT L 34 af 5.2.2010, s. 30.

(9) EUT L 111 af 5.5.2009, s. 35, og EUT L 36 af 9.2.2010, s. 27.

(10) EUT L 112 af 30.4.2010, s. 10.